《拟古二十首 其二》
明代·胡应麟

郁郁城东门，盈盈桃与李。抽条仲春月，秾艳若罗绮。

轩车竞采掇，日暮未言止。如何秋风生，摇落自兹始。

寄语青楼倡，盛颜难久恃。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。